Pilar Punzano

Pilar Punzano, nada en Madrid o 15 de febreiro de 1980, é unha actriz española.

 Traxectoria 
O seu debut cinematográfico tivo lugar en 1998, da man do cineasta galego Carlos Amil na pelícual Blanca Madison, da que foi protagonista. Tamén no 98 participou na curtametraxe Jazzoo.

Ó ano seguinte rodaría París Tombuctú (1999) ás ordes de Luis García Berlanga e en 2000 participou nas curtametraxes Dos niños solos e Soirée e na película Cascabel, de Daniel Cebrián.

Nesa mesma época participou durante unha temporada na serie xuvenil do momento, Compañeros no papel de Miriam, que retomaría cunha pequena colaboración en 2001 na película No te fallaré, baseada na serie. Tamén en 2001 protagonizou a película Amor, curiosidad, prozak y dudas (2001), de Miguel Santesmases e apareceu na curtametraxe Nada que perder e nas series televisivas Hospital Central e Paraíso (serie), realizando colaboracións puntuais.

En 2002 rodou as películas ¿Dónde está?, de Juan Carlos Claver, No debes estar aquí, de Jacobo Rispa e Entre abril y julio, de Aitor Gaizka e a curtametraxe Si tú supieras, de Curro Velázquez.

En 2003 incorpórase cun papel fixo á serie El Comisario, onde interpretou a Ángela, personaxe que morría no último episodio no que intervén Pilar. Ese ano participou así mesmo nas películas The Pink House, de Tessa Blake e Ian Williams e Una cita con Flamingos.

En 2004 fixo un cameo en Siete Vidas como Ángela, ó tempo que seguía interpretando este mesmo personaxe en El Comisario, serie que abandona en 2005.

O seu seguente traballo foi a serie Vientos de agua, coprodución hispanoarxentina moi aclamada pola crítica pero que foi retirada por Telecinco antes de finalizar por falta de audiencia. Nela compartía protagonismo con Héctor Alterio e Ernesto Alterio entre outros.

Despois participou na miniserie Los sentidos de la muerte (2007), de Andrea Traina.

Desde 2010 substitúe a Irene Visedo no papel de Inés Alcántara na serie de Televisión Española Cuéntame cómo pasó.

 Filmografía 
 Longametraxes 
 Blanca Madison (1998), de Carlos Amil.
 París Tombuctú (1999), de Luis García Berlanga.
 Cascabel (2000), de Daniel Cebrián.
 Amor, curiosidad, prozak y dudas (2001), de Miguel Santesmases.
 ¿Dónde está? (2002), de Juan Carlos Claver.
 No debes estar aquí (2002), de Jacobo Rispa.
 Entre abril y julio (2002), de Aitor Gaizka.
 The Pink House (2003), de Tessa Blake e Ian Williams.
 Una cita con Flamingos (2003)

 Curtametraxes 
 Jazzoo (1998), de Álvaro de la Herran.
 Dos niños solos (2000)
 Soirée (2000), de Aitor Gaizka.
 Nada que perder (2001), de Rafa Russo.
 Si tú supieras (2002), de Curro Velázquez

 Televisión 
 Papeis fixos 
 Compañeros (2000).
 El Comisario (2003-2005).
 Vientos de agua (2006).
 Los sentidos de la muerte (2007), de Andrea Traina.
 C.L.A. No somos ángeles (2007).
 Guante blanco (2009).
 Cuéntame cómo pasó (2010-), como Inés Alcántara.

 Papeis episódicos 
 Paraíso (serie de televisión) (2001).
 Hospital Central (2001).
 Hermanos & Detectives (2008).

 Premios 
 Mención Especial no Festival de Cine Español de Málaga por Amor, curiosidad, prozak y dudas (2001), de Miguel Santesmases compartido con Rosa Mariscal, Silvia Marsó e Esther Ortega.
 Premio á mellor actriz revelación en Cinespaña-Festival du Cinéma Espagnol de Toulouse Midi-Pyrénées por Amor, curiosidad, prozak y dudas (2001), de Miguel Santesmases.

 Véxase tamén 
 Ligazóns externas 
 IMDb
 Entrevista en 2003 

Punzano, Pilar
Categoría:Nados en Madrid